KOMMISSIONENS FORORDNING (EF) Nr. 2542/97 af 16. december 1997 om fastsættelse for første halvdel af 1998 af gennemførelsesbestemmelser for et toldkontingent for kalve på ikke over 80 kg med oprindelse i visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om indrømmelser i form af EF-toldkontingenter for visse landbrugsprodukter og om autonom og midlertidig tilpasning af visse landbrugsindrømmelser, der er fastsat i Europaaftalerne for at tage hensyn til den landbrugsaftale, der blev indgået under Uruguay-rundens multilaterale handelsforhandlinger (1), senest ændret ved forordning (EF) nr. 1595/97 (2), særlig artikel 8,

under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og frihandelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhandlinger (3), særlig artikel 5, og

ud fra følgende betragtninger:

Ved forordning (EF) nr. 3066/95 blev der for perioden 1. juli 1997 til 30. juni 1998 åbnet et toldkontingent på 178 000 levende kreaturer af en vægt der ikke overstiger 80 kg, med oprindelse i Ungarn, Polen, Tjekkiet, Slovakiet, Rumænien, Bulgarien, Estland, Letland og Litauen, for hvilket toldsatsen nedsættes med 80 %;

i medfør af reglerne i Kommissionens forordning (EF) nr. 2501/96 af 23. december 1996 om fastsættelse for 1997 af gennemførelsesbestemmelser for et toldkontingent for kalve på ikke over 80 kg med oprindelse i visse tredjelande (4) blev importrettighederne for det samlede antal disponible dyr for 1997 fordelt fuldt ud ved Kommissionens forordning (EF) nr. 235/97 af 7. februar 1997 om fastsættelse af, i hvilken udstrækning ansøgninger om udstedelse af importrettigheder for kalve på ikke over 80 kg i henhold til forordning (EF) nr. 2501/96 kan imødekommes (5); der bør derfor fastsættes tilsvarende gennemførelsesbestemmelser for 89 000 kalve svarende til perioden 1. januar til 30. juni 1998;

erfaringerne viser, at en importbegrænsning kan medføre, at der indgives ansøgninger om importrettigheder i spekulationsøjemed; for at de planlagte foranstaltninger kan komme til at virke efter hensigten, bør hovedparten af de dyr, der indføres, forbeholdes såkaldt traditionelle importører af levende kvæg; for ikke at gøre handelsmønstrene i sektoren alt for usmidige bør der dog også stilles en vis importmængde til rådighed for erhvervsdrivende, der kan godtgøre, at de driver virksomhed på et seriøst grundlag, og som handler med mængder af en vis størrelse; i den forbindelse bør det, også for at sikre en effektiv forvaltning, kræves, at de pågældende erhvervsdrivende har udført eller indført mindst 100 dyr i 1997; et parti på 100 dyr svarer i princippet til en normal sending, og erfaringerne har vist, at salg eller køb af ét parti er et minimum, for at en forretning kan betragtes som reel og rentabel; for at det kan kontrolleres, at disse kriterier overholdes, må alle ansøgninger fra samme erhvervsdrivende indgives i den medlemsstat, hvor den pågældende erhvervsdrivende er opført i momsregistret;

for at undgå spekulationsforretninger bør kontingentet ikke være åbent for erhvervsdrivende, der pr. 1 januar 1998 ikke længere udøver virksomhed i oksekødssektoren;

ordningen bør forvaltes ved hjælp af importlicenser; der bør i dette øjemed blandt andet gives regler for indgivelse af ansøgninger samt for de oplysninger, som skal være anført på ansøgningerne og i licenserne, idet der herved eventuelt sker en fravigelse af en række bestemmelser i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (6), senest ændret ved forordning (EF) nr. 1404/97 (7), og Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (8), senest ændret ved forordning (EF) nr. 2469/97 (9); derudover bør det fastsættes, at licenser og attester udstedes efter en betænkningstid og eventuelt ved anvendelse af en standardprocentsats for nedsættelse;

med henblik på at ajourføre sikkerheden vedrørende importlicenser i forbindelse med nævnte kontingent bør denne sikkerhed fastsættes til 5 ECU pr. dyr;

de kompetente myndigheder, der har udstedt importlicenserne, kender ikke altid oprindelsen af de dyr, der indføres under det pågældende kontingent; denne oplysning er vigtig af statistiske hensyn; importøren bør derfor forpligtes til at anføre oprindelseslandet bag på importlicensen ved siden af de afskrevne mængder;

protokol 4, der er knyttet som bilag til Europaaftalerne, og protokol 3, der er knyttet som bilag til frihandelsaftalerne, er blevet ændret; ifølge de nye protokoller kan der føres bevis for oprindelsen af de dyr, der indføres i Fællesskabet, ved at eksportøren på visse betingelser udfærdiger en erklæring, eller ved at der fremlægges et varecertifikat EUR.1; der bør derfor indføres nye bestemmelser om overgangen til fri omsætning for dyr, der indføres under nærværende forordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Ud over indførslen i forbindelse med toldkontingenterne for 169 000 unge handyr til opfedning og 153 000 levende kreaturer på 80 til 300 kg er indførslen til Fællesskabet af levende kvæg henhørende under KN-kode 0102 90 05, 0102 90 21, 0102 90 29, 0102 90 41 og 0102 90 49 som omhandlet i artikel 1, stk. 1, litra a), i Rådets forordning (EØF) nr. 805/68 (10) med oprindelse i de i bilag I omhandlede tredjelande omfattet af de i nærværende forordning fastsatte forvaltningsbestemmelser.

Artikel 2

1. Der kan i henhold til denne forordning for perioden 1. januar til 30. juni 1998 kun udstedes importlicenser for 89 000 dyr henhørende under KN-kode 0102 90 05 med oprindelse i de bilag I omhandlede lande.

Kontingentet har løbenr. 09.4598.

2. De værditoldsatser og de specifikke toldsatser, der er fastsat i den fælles toldtarif, nedsættes med 80 % for de pågældende dyr.

3. Den i stk. 1 omhandlede mængde opdeles i to trancher som følger:

a) første tranche på 70 %, dvs. 62 300 dyr, fordeles mellem de importører, der kan godtgøre at de i 1995, 1996 eller 1997 indførte dyr henhørende under KN-kode 0102 90 05 i forbindelse med de forordninger, der er anført i bilag II

b) anden tranche på 30 %, dvs. 26 700 dyr, fordeles mellem de erhvervsdrivende, der kan godtgøre, at de i 1997 indførte og/eller udførte mindst 100 andre levende kreaturer henhørende under KN-kode 0102 90 end i litra a) omhandlede dyr.

De erhvervsdrivende skal være indskrevet i momsregistret i en medlemsstat.

4. De 62 300 dyr fordeles på grundlag af ansøgningerne om importrettigheder mellem importørerne i forhold til indførslerne af dyr som omhandlet i stk. 3, litra a), i 1995, 1996 og 1997, for hvilke der er ført bevis efter stk. 6.

5. De 26 700 dyr fordeles mellem de berettigede erhvervsdrivende i forhold til det antal dyr, som de erhvervsdrivende har ansøgt om at indføre, og for hvilke der er først bevis i henhold til stk. 6.

6. Bevis for indførsel og udførsel føres udelukkende ved forelæggelse af tolddokumentet for overgang til fri omsætning eller eksportdokumentet, idet dokumentet i begge tilfælde skal være behørigt påtegnet af toldmyndighederne.

Medlemsstaterne kan acceptere en kopi af ovennævnte dokument, der er behørigt bekræftet af den udstedende myndighed, hvis ansøgeren på en for myndighederne tilfredsstillende måde kan godtgøre, at det har været umuligt for ham at fremskaffe originaldokumenterne.

Artikel 3

1. Erhvervsdrivende, som pr. 1. januar 1998 ikke længere udøvede nogen aktivitet i oksekødssektoren, kan ikke komme i betragtning ved fordelingen efter artikel 2, stk. 3, litra a).

2. Et selskab, som er oprettet ved sammenlægning af virksomheder, der besad rettigheder efter artikel 2, stk. 4, nyder de samme rettigheder som de oprindelige virksomheder.

Artikel 4

1. Ansøgninger om importrettigheder kan kun indgives i den medlemsstat, hvor ansøgeren er registreret som omhandlet i artikel 2, stk. 3.

2. Med henblik på anvendelsen af artikel 2, stk. 3, litra a), skal de erhvervsdrivende indgive ansøgning om importrettigheder ledsaget af det i artikel 2, stk. 6, omhandlede bevis til myndighederne senest den 14. januar 1998.

Efter kontrol af de forelagte dokumenter meddeler medlemsstaterne senest den 28. januar 1998 Kommissionen listen over de erhvervsdrivende, som opfylder betingelserne for godkendelse, med angivelse af deres navn og adresse samt det antal dyr, der kan omfattes af ordningen, de har indført i hvert referenceår.

3. Med henblik på anvendelsen af artikel 2, stk. 3, litra b), skal de erhvervsdrivende indgive ansøgning om importrettigheder ledsaget af det i artikel 2, stk. 6, omhandlede bevis senest den 14. januar 1998.

Der kan kun indgives én ansøgning pr. erhvervsdrivende. Hvis en erhvervsdrivende indgiver flere ansøgninger, tages ingen af dem i betragtning. En ansøgning kan højst omfatte det disponible antal dyr.

Efter kontrol af de forelagte dokumenter meddeler medlemsstaterne Kommissionen listen over ansøgere og antal dyr, der er ansøgt om, senest den 28. januar 1998.

4. Alle meddelelser, også om »ingen ansøgninger«, gives pr. telex eller telefax ved hjælp af de i bilag III og IV viste blanketter.

Artikel 5

1. Kommissionen træffer afgørelse om, i hvilket omfang ansøgningerne kan imødekommes.

2. Med hensyn til de i artikel 4, stk. 3, omhandlede ansøgninger fastsætter Kommissionen, såfremt det samlede antal dyr, ansøgningerne omfatter, overstiger det disponible antal, en standardprocentsats for nedsættelse af det antal, der er ansøgt om.

Hvis den i første afsnit omhandlede nedsættelse fører til et antal på under 100 dyr pr. ansøgning, tildeles partier på 100 dyr ved lodtrækning foretaget af de pågældende medlemsstater. Såfremt der resterer under 100 dyr, vedrører et enkelt parti denne mængde.

Artikel 6

1. Indførsel af de i henhold til artikel 5 tildelte dyr er betinget af, at der forelægges en importlicens.

2. Licensansøgningen kan kun indgives i den medlemsstat, hvor ansøgningen om importrettigheder er indgivet.

3. Licenserne udstedes på anmodning af de erhvervsdrivende.

4. Licensansøgningen og licensen skal indeholde nedenstående angivelser:

a) i rubrik 8: en angivelse af de i bilag I nævnte lande; licensen forpligter til indførsel fra et eller flere af de angivne lande

b) i rubrik 16: KN-kode 0102 90 05

c) i rubrik 20 løbenr. 09.4598 og mindst en af følgende angivelser:

- Reglamento (CE) n° 2542/97

- Forordning (EF) nr. 2542/97

- Verordnung (EG) Nr. 2542/97

- Êáíïíéóìüò (ÅÊ) áñéè. 2542/97

- Regulation (EC) No 2542/97

- Règlement (CE) n° 2542/97

- Regolamento (CE) n. 2542/97

- Verordening (EG) nr. 2542/97

- Regulamento (CE) nº 2542/97

- Asetus (EY) N:o 2542/97

- Förordning (EG) nr 2542/97.

5. Importlicenser, der udstedes efter nærværende forordning, er gyldige i 90 dage fra udstedelsesdagen. Ingen licens er dog gyldig efter den 30. juni 1998.

6. De udstedte licenser er gyldige i hele Fællesskabet.

7. Artikel 8, stk. 4, i forordning (EØF) nr. 3719/88 finder ikke anvendelse.

Artikel 7

Dyrene omfattes af den i artikel 1 omhandlede told ved forelæggelse af enten et varecertifikat EUR.1 udstedt af udførselslandet i henhold til bestemmelserne i protokol 4, der er knyttet som bilag til Europaaftalerne, og i protokol 3, der er knyttet som bilag til frihandelsaftalerne, eller en erklæring, som eksportøren har udfærdiget efter disse protokollers bestemmelser.

Artikel 8

Uanset artikel 4 i forordning (EF) nr. 1445/95 skal importøren ved ansøgning om importlicens stille en sikkerhed for importlicensen på 5 ECU pr. dyr.

Artikel 9

Ved hver afskrivning på importlicensen eller partiallicensen, jf. artikel 22 i forordning (EØF) nr. 3719/88, skal oprindelseslandet anføres i kolonne 31.

Artikel 10

Bestemmelserne i forordning (EØF) nr. 3719/88 og (EØF) nr. 1445/95 finder anvendelse, jf. dog bestemmelserne i denne forordning.

Artikel 11

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 328 af 30. 12. 1995, s. 31.

(2) EFT L 216 af 8. 8. 1997, s. 1.

(3) EFT L 254 af 8. 10. 1996, s. 1.

(4) EFT L 338 af 28. 12. 1996, s. 65.

(5) EFT L 39 af 8. 2. 1997, s. 12.

(6) EFT L 331 af 2. 12. 1988, s. 1.

(7) EFT L 194 af 23. 7. 1997, s. 5.

(8) EFT L 143 af 27. 6. 1995, s. 35.

(9) EFT L 341 af 12. 12. 1997, s. 8.

(10) EFT L 148 af 28. 6. 1968, s. 24.

BILAG I

Liste over tredjelande

- Ungarn

- Polen

- Tjekkiet

- Slovakiet

- Rumænien

- Bulgarien

- Litauen

- Letland

- Estland.

BILAG II

De i artikel 2, stk. 3, litra a), nævnte forordninger

Kommissionens forordninger

(EF) nr. 3076/94 (EFT L 325 af 17. 12. 1994, s. 8)

(EF) nr. 1566/95 (EFT L 150 af 1. 7. 1995, s. 24)

(EF) nr. 2491/95 (EFT L 256 af 26. 10. 1995, s. 36)

(EF) nr. 3018/95 (EFT L 314 af 28. 12. 1995, s. 58)

(EF) nr. 403/96 (EFT L 55 af 6. 3. 1996, s. 9)

(EF) nr. 1110/96 (EFT L 148 af 21. 6. 1996, s. 15)

(EF) nr. 1462/96 (EFT L 187 af 26. 7. 1996, s. 34)

(EF) nr. 2501/96 (EFT L 338 af 28. 12. 1996, s. 65).

BILAG III

>START GRAFIK>

Fax (32-2) 296 60 27 / (32-2) 295 36 13

Anvendelse af artikel 4, stk. 2, i forordning (EF) nr. 2542/97

Løbenr. 09.4598

EUROPA-KOMMISSIONEN GD VI/D/2 - OKSEKØD

ANSØGNING OM IMPORTRETTIGHEDER

Dato: Periode:

Medlemsstat: Ansøgerens nr. (1) Ansøger (navn og adresse) Importmængde (antal) I alt for de tre år

1995 1996 1997 I alt Medlemsstat: Fax

Telefon

(1) I numerisk rækkefølge.

>SLUT GRAFIK>

BILAG IV

>START GRAFIK>

Fax (32-2) 296 60 27 / (32-2) 295 36 13

Anvendelse af artikel 4, stk. 3, i forordning (EF) nr. 2542/97

Løbenr. 09.4598

EUROPA-KOMMISSIONEN GD VI/D/2 - OKSEKØD

ANSØGNING OM IMPORTRETTIGHEDER

Dato: Periode:

Medlemsstat: Ansøgerens nr. (1) Ansøger (navn og adresse) Mængde (antal)

I alt Medlemsstat: Fax

Telefon

(1) I numerisk rækkefølge.

>SLUT GRAFIK>